Facebook ijtimoiy tarmog‘idagi “Voditeli Tashkenta” guruhi foydalanuvchilari Toshkent shahrining yog‘ayotgan yomg‘ir sabab suv bosgan avtomobil yo‘llari tasvirlangan foto va videoni e’lon qilishdi. Postda qoldirilgan izohlardan bu yo‘l Toshkent shahrining Yunusobod tumanida joylashgan, to‘g‘rirog‘i “Qozog‘iston” kinoteatri yaqinidagi yo‘llardan biri ekanligi oydinlashadi. Foydalanuvchilarning ayrimlari bunga shahar ma’muriyatini ayblab ko‘rsatishgan bo‘lsa, boshqalar esa yo‘llarga chiqindi tashlab ketadigan yo‘lovchilarni aybdor qilib ko‘rsatishgan.